《叠嶂楼有怀吴门朱伯原》
宋代·林希

虎丘换得敬亭山，句水松陵数舍间。天下难如两州好，君恩乞与一身闲。

渐无牒诉烦敲朴，喜有林泉数往还。犹想朋云隐君子，思归时见鬓毛斑。

作者简介：（约1035—约1101）宋福州福清人，字子中，号醒老。林概子。仁宗嘉祐二年进士。神宗熙宁中，同知太常礼院，遣使高丽，惧而辞行，责监杭州楼店务。哲宗亲政，为中书舍人，修《神宗实录》。时尽黜元祐群臣，密预其议，起草贬斥司马光等数十人诏令。绍圣四年，擢同知枢密院事，次年罢知毫州，徙太原府。徽宗立，移大名府等地。卒谥文节。有《两朝宝训》。